29 augustus 2008 11:19 | Heleen van Roon | 0
Dit artikel is afkomstig van Computable.nl (https://www.computable.nl/artikel/2687809). © Jaarbeurs IT Media. Bfn-leerling wen goud in Georgië | Netwerk24
Bfn-leerling wen goud in Georgië
Onder: Alex Klopper, ’n 14-jarige leerling aan die ­Hoër Meisieskool Oranje, by die eindstreep van die Europese vyfkamp- ope-kampioenskapsbyeenkoms vir o.17-atlete wat sy gewen het. Foto’s: Verskaf
’n Leerling aan die Hoër Meisieskool Oranje, Alex Klopper (14), het van 29 tot 30 Junie aan die Europese vyfkamp-ope-kampioenskapsbyeenkoms vir o.17-atlete in Tbilisi, Georgië, deelgeneem.
Sy het daar ’n goue medalje behaal.
Dié kompetisie is saamgestel uit ’n swem-nommer oor 200 m, waarna die deelnemers in ’n sekere hoeveelheid kompetisies skerm. Dit word bepaal deur die hoeveelheid atlete wat deelneem.
In dié twee nommers word punte aan elke atleet toegeken, wat dan weer bepaal in watter volgorde en tyd die atlete vir die laaste nommers sal wegspring.
Die Laser Run-nommer behels dat atlete 800 m hardloop en dan oor ’n afstand van 10 m met ’n laserpistool na vyf teikens moet skiet.
oor 10 m na vyf teikens skiet. Die spoed waarteen die atlete skiet, bepaal hoe vinnig hulle na die volgende ronde kan begin hardloop. Die atlete hardloop elke keer 800 m enherhaal die skiet-hardloop drie maal.
Alex het reeds op tienjarige ouderdom aan vyfkamp begin deelneem, en dit is steeds haar passie.
Sy sê hardloop, skiet, swem en skerm vorm deel van haar weeklikse roetine.
“My sport leer my waardevolle lesse soos om nederig te bly en nie moed op te gee nie. Dit bou sterk karakter, hou my gefokus en leer my dat ek altyd goeie sportmangees moet toon.”
Alex glo haar sport het ’n positiewe invloed op haar lewe en laat haar harder fokus op ander aspekte van haar lewe, soos akademie en kultuur by die skool.
Moderne vyfkamp is een van die oudste sportsoorte wat deel van die Olimpiese Spele vorm.
Vyfkamp bestaan uit vyf dissiplines, naamlik hardloop, skiet, swem, skerm en perdry.
Atlete hoef wel eers in hul junior jaar (ouer as o.19) aan perdry deel te neem.
Alex is in die Suid-Afrikaanse Moderne Vyfkamp-vereniging outh African Modern Pentathlon Association se span ingesluit.
Hulle gaan in September in Dublin, Ierland, aan die Laser Run-wêreldbyeenkoms World Championship(skiet en hardloop) deelneem, en in Oktober aan die Triathle-wêreldbyeenkoms (skiet, swem en hardloop) in Egipte.